Foreningsmøde i Korup 17. maj 2022

Til stede: Aktiv Korup/Bitten Sigvardt, KKIC/Thomas Mouritzen, Bjarne Flindt, Korup Lokalråd/Jette Munch Lærke, Korup Lokalråd/Marlene Gemmer, Henning Jespersen/Naturgruppen i Ubberud m.m., Korup Lokalråd/Per Mesing, Korup Lokalråd/Mick Hartwig, KIF/Michael, Åbakkevejs grundejerforening og Grævlingehuset/Bjarne

* Marlene byder velkommen og redegør for formålet med mødet: bedre samarbejde i Korup. Og hun bemærker at der er faldende interesse for det frivillige arbejde, så vi skal tænke os om.
* Bjarne/Åbakkevej påpeger, at samarbejdet har været forsøgt tidligere. Vil rigtig gerne dette. Måske det også kan medføre bedre oplysninger om foreningernes aktiviteter.
* Marlene indleder en hurtig præsentationsrunde og fortæller i øvrigt om Velfærdens Fundament (VF), Højbjergbanen og problemer med unge i Korup
* Michael/KIF spørger uddybende til formålet med mødet.
* Marlene svarer, at tættere samarbejde og VF, Højbjerg og unge er formål.
* Michael/KIF mener, at der også skal tænkes i, hvordan ikke foreningsparate unge inddrages.
* Generel debat om de unge og hvad de egentlig vil.
* Marlene giver affaldsindsamlingen som et eksempel på, hvad vi kan i Korup. Kan være et samarbejdsområde i fremtiden.
* Mick supplerer Marlene med, at formålet er øget samarbejde. Lokalrådet har virkelig god kontakt til kommunen, så jo større opbakning til Lokalrådet jo stærkere gennemslagskraft for alle.
* Bjarne/Åbakkevej forslår, at man kommer nye Korup-borgere i møde med en velkomst.
* Lokalrådet supplerer enstemmigt. Ideen har tidligere været arbejdet med, men strandede på økonomi.
* Bitten mener, at kunne skaffe sponsorat til dette.
* Alle er enige om at dette arbejdes der videre med til alle nye borgere i Korup.
* Flindt spørger til VF og hvad status er.
* Biiten/Marlene er begge medlemmer af udvalget og svarer enstemmigt: ”Ingenting”. Fra kommunens side er alt gået i stå siden perioden omkring kommunalvalget.
* Generelt debat om indholdet i VF herunder kunstgræs og padeltennis.
* Flindt spørger til hvordan orientering om nyt fra VF vil komme.
* Marlene: via Lokalrådets hjemmeside og facebook.
* Henning bemærker, at man i Ubberud oplever samme situation med kommunen som i Korup.
* Thomas bemærker, at det er pudsigt, at KKIC som et centralt omdrejningspunkt i Korup ikke var med i VF.
* Per opsummerer, at denne diskussion bekræfter at foreningsmødet har stor relevans for vi sidder alle og arbejder med vores egen agenda og mangler måske viden og information, men vi skal jo samarbejde, dele viden og styrke hinanden.
* Marlene afrunder:
* der opdateres brochure til nye borgere. Deltagere fra i dag får mulighed for at rette til.
* status på VF kommer på hjemmeside
* det gør referat fra i dag også
* nyt møde til efteråret denne gang med dagsorden og forpligtende opgaver